CELEX: C2005/217/34
Language: lt
Date: 2005-09-03 00:00:00
Title: 2005 m. liepos 14 d. Teisingumo Teismo sprendimas (ketvirtoji kolegija), Byloje C-141/04 (dėl Symvoulio tis Epikrateias prašymo priimti prejudicinį sprendimą): Michail Peros prieš Techniko Epimelitirio Ellados (Direktyva 89/48/EEB — Darbuotojai — Diplomų pripažinimas — Mechanikos inžinierius)

3.9.2005   
            
            
               LT
            
            
               Europos Sąjungos oficialusis leidinys
            
            
               C 217/18
            
         
      TEISINGUMO TEISMO SPRENDIMAS
   
   (ketvirtoji kolegija)
   2005 m. liepos 14 d.
   Byloje C-141/04 (dėl Symvoulio tis Epikrateias prašymo priimti prejudicinį sprendimą): Michail Peros prieš Techniko Epimelitirio Ellados
       (1)
   
   (Direktyva 89/48/EEB - Darbuotojai - Diplomų pripažinimas - Mechanikos inžinierius)
   (2005/C 217/34)
   Proceso kalba: graikų
   Byloje C-141/04 dėl 2003 m. gruodžio 30 d.Symvoulio tis Epikrateias (Graikija) sprendimu, kurį Teisingumo Teismas gavo 2004 m. kovo 17 d., pagal EB 234 straipsnį pateikto prašymo priimti prejudicinį sprendimą byloje Michail Peros prieš Techniko Epimelitirio Ellados, Teisingumo Teismas (ketvirtoji kolegija), kurį sudaro kolegijos pirmininkas K. Lenaerts, teisėjai N. Colneric ir K. Schiemann (pranešėjas), generalinis advokatas L. A. Geelhoed, sekretorius R. Grass, 2005 m. liepos 14 d. priėmė sprendimą, kurio rezoliucinėje dalyje nurodyta:
   1988 m. gruodžio 21 d. Tarybos direktyvos 89/48/EEB dėl bendrosios aukštojo mokslo diplomų, išduotų po bent trejų metų profesinio mokymo ir lavinimo, pripažinimo sistemos redakcijos, galiojusios iki 2001 m. liepos 31 d., 12 straipsnyje nustatytu terminu nepriėmus ją perkeliančių teisės aktų, valstybės narės pilietis gali remtis šios direktyvos 3 straipsnio pirmos pastraipos a punktu, kad priimančioje valstybėje narėje gautų leidimą dirbti pagal reglamentuotą, pavyzdžiui, mechanikos inžinieriaus, profesiją.
   Ši galimybė negali priklausyti nuo nacionalinių kompetentingų institucijų suinteresuoto asmens dokumentų patvirtinimo.
   
      (1)  OL C 106, 2004 4 30.